Ռոբերտ Քոչարյանը ողջունելով բանաձեւի ընդունումը, ասել է. "Մենք հույս ունենք, որ տվյալ գործընթացը կշարունակվի, եւ Ամերիկայի Միացյալ Նահանգները լիարժեքորեն կճանաչի Հայոց ցեղասպանությունը": Նրա խոսքով, "աշխարհում ոչ ոք չի կասկածում, թե ինչ է իրականում տեղի ունեցել հայերի հետ 1915 թվականին Թուրքիայում": Ռոբերտ Քոչարյանը նշել է, որ որոշ երկրների` Հայոց ցեղասպանությունը չճանաչելը պայմանավորված է բացառապես Թուրքիայի հետ հարաբերությունները չբարդացնելու ցանկությամբ: "Թուրքիան մերժողական դիրքորոշում է ընդունել այս հարցում, բայց դա չի նշանակում, որ այդ մերժողականությունը կարող է պարտադրել նաեւ այլ երկրների", - ասել է Ռ. Քոչարյանը: